ai4bharat/Pralekha huggingface dataset:
पंतप्रधान कार्यालय
मकरसंक्रांती निमित्त पंतप्रधान नरेंद्र मोदी यांनी कर्नाटकच्या जनतेला शुभेच्छा दिल्या आहेत.
कर्नाटकचे मुख्यमंत्री बसवराज एस. बोम्मई यांनी पंतप्रधानांना मकरसंक्रांतीनिमित्त दिलेल्या शुभेच्छांना उत्तर देतांना, पंतप्रधानांनी ट्वीट केले आहे-
"देशाच्या प्रगतीत अभूतपूर्व योगदान देणाऱ्या कर्नाटकच्या बंधू- भगिनींना मकर संक्रांतीच्या शुभेच्छा"
केंद्र आणि राज्य सरकार एकत्रितपणे, कर्नाटकच्या लोकांना अधिकाधिक सक्षम करण्यासाठी प्रयत्न करत राहील."
राष्ट्रपती कार्यालय
तीन देशांच्या राजदूतांकडून त्यांची अधिकारपत्रे राष्ट्रपतींना सादर
नवी दिल्ली, 11 मे 2023
राष्ट्रपती, द्रौपदी मुर्मू यांनी आज  राष्ट्रपती भवनात आयोजित समारंभात युनायटेड स्टेट्स ऑफ अमेरिका, कतार आणि मोनॅकोच्या राजदूतांकडून त्यांची अधिकारपत्रे स्वीकारली. यावेळी पुढील राजदूतांनी राष्ट्रपतींसमोर त्यांची ओळखपत्रे सादर केली:
1. एरिक गार्सेटी, युनायटेड स्टेट्स ऑफ अमेरिकाचे राजदूत
2. मोहम्मद हसन जबीर अल-जबीर, कतारचे राजदूत
3. डिडियर गेमर्डिंगर, मोनॅकोचे राजदूत
S.Bedekar/V.Joshi/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 78
पंतप्रधान कार्यालय
इयत्ता दहावी यशस्वीपणे उत्तीर्ण झाल्याबद्दल पंतप्रधान नरेंद्र मोदी यांनी सीबीएसई बोर्डाच्या विद्यार्थ्यांचे केले अभिनंदन
नवी दिल्ली, 3 ऑगस्ट 2021
इयत्ता दहावी यशस्वीपणे उत्तीर्ण केल्याबदद्ल पंतप्रधान नरेंद्र मोदी यांनी केंद्रीय माध्यमिक शिक्षण मंडळ-सीबीएसईच्या विद्यार्थ्यांचे अभिनंदन केले आहे. तसेच या सर्व विद्यार्थ्यांना त्यांच्या भविष्यातील वाटचालीसाठी शुभेच्छा दिल्या आहेत.
"दहावी मूल्यमापन निकालात यश मिळवणाऱ्या माझ्या सर्व युवा मित्रांचे खूप खूप अभिनंदन! या सर्व विद्यार्थ्यांना त्यांच्या भावी वाटचालीसाठी शुभेच्छा" असं पंतप्रधानांनी आपल्या ट्विटमध्ये म्हटलं आहे.
M.Chopade/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
गृह आणि शहरी व्यवहार मंत्रालय
पीएम स्वनिधी अंतर्गत 10,000 रुपयांचे तारणाशिवाय कार्यरत भांडवली कर्ज
नवी दिल्ली, 16 सप्टेंबर 2020
आत्मनिर्भर भारत अभियान पॅकेज जाहीर केल्यानंतर, गृहनिर्माण आणि नागरी व्यवहार मंत्रालयाने 01 जून 2020 रोजी पंतप्रधान स्ट्रीट व्हेंडर्स आत्मनिर्भर निधी योजनेची  सुरुवात केली. या योजनेअंतर्गत एका वर्षाच्या कालावधीसाठी 10,000 रुपयांचे विनातारण कर्ज, देशातील 50 लाख रस्त्यावरील विक्रेत्यांना उपलब्ध करुन देण्यात आले. नियमित कर्जाचा भरणा केल्यास 7% वार्षिक व्याज अनुदान दिले जाते तसेच निर्धारीत डिजीटल व्यवहार केल्यास 1,200 रुपये वार्षिक परतावा  दिला जातो. याव्यतिरिक्त, वेळेवर किंवा लवकर परतफेड केल्यास विक्रेते वाढीव मर्यादेसह पुढील भांडवली कर्जासाठी पात्र ठरतात. योजनेच्या अंमलबजावणीसाठी भारतीय लघु उद्योग विकास बँकेच्या  सहाय्याने माहिती तंत्रज्ञान प्लॅटफॉर्म विकसित करण्यात आले आहे. 02 जुलै 2020 पासून योजनेअंतर्गत कर्ज प्रक्रियेला सुरुवात झाली आहे.
14 सप्टेंबर 2020 पर्यंत या योजनेअंतर्गत कर्ज मंजूर करण्यात आलेल्या राज्ये केंद्रशासित प्रदेशांची यादी जोडली आहे.
केंद्रीय गृहनिर्माण आणि नागरी व्यवहार राज्यमंत्री  हरदीप सिंग पुरी यांनी राज्यसभेत एका प्रश्नाच्या लेखी उत्तरात ही माहिती दिली.B.Gokhale/S.Thakur/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 73
पंतप्रधान कार्यालय
माजी राज्यपाल वेद मारवाह यांच्या निधनाबद्दल पंतप्रधानांनी व्यक्त केला शोक
नवी दिल्ली, 6 जून 2020
दिल्लीचे माजी पोलीस आयुक्त आणि मणिपूर, मिझोराम तसेच झारखंडचे माजी राज्यपाल वेद मारवाह यांच्या निधनाबद्दल पंतप्रधान नरेंद्र मोदी यांनी दुःख व्यक्त केले आहे.
“वेद मारवाह यांनी सार्वजनिक जीवनात दिलेल्या योगदानाबद्दल ते कायम स्मरणात राहतील. आयपीएस अधिकारी असताना त्यांच्यातील अतुलनीय धैर्याचे दर्शन घडले. ते अत्यंत बुद्धिमान व्यक्ती होते. त्यांच्या निधनामुळे खूप दुःख झाले. त्यांच्या कुटुंबाच्या आणि प्रशंसकांच्या दुःखात सहभागी आहे. ओम शांती”,असे पंतप्रधानांनी म्हटले आहे.B.Gokhale/S.Kakade/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
उद्या,14 जानेवारी 2021 रोजी ज्येष्ठ सैनिक दिनानिमित्त सैनिकांना अभिवादन
नवी दिल्ली, 13 जानेवारी 2021
भारतीय सैन्यदले उद्या म्हणजेच 14 जानेवारी 2021 रोजी ज्येष्ठ सैनिक दिवस साजरा करणार आहेत. भारताचे पहिले लष्करप्रमुख फिल्डमार्शल के एम करीअप्पा–OBE 1953 साली याच दिवशी सैन्यातून निवृत्त झाले होते, त्याचे औचित्य साधत हा दिवस ज्येष्ठ सैनिक दिन म्हणून साजरा केला जातो. आपल्या निवृत्त आणि दिवंगत सैनिकांना अभिवादन करण्यासाठी आणि त्यांच्या निःस्वार्थ सेवेविषयी कृतज्ञता व्यक्त करण्यासाठी उद्या देशातील अनेक लष्करी तळांवर पुष्पचक्र वाहण्याचे तसेच सैनिकांच्या कुटुंबियांशी संवाद साधण्याचे कार्यक्रम आयोजित करण्यात आले आहेत.
संरक्षण मंत्री राजनाथ सिंह आणि चीफ ऑफ डिफेन्स स्टाफ जनरल बिपीन रावत बेंगरूळू इथल्या हवाईतळावर होणाऱ्या निवृत्त जवानांच्या मेळाव्यात उपस्थित राहतील. ज्येष्ठ सैनिक, विविध निवृत्त सेवा अधिकारी-कर्मचाऱ्यांचे प्रतिनिधी या कार्यक्रमाला उपस्थित राहण्याची अपेक्षा आहे.
राजधानी दिल्लीत सकाळी या दिनाच्या सोहळ्याची सुरुवात राष्ट्रीय युद्धस्मारकावर पुष्पचक्र अर्पण करुन केली जाईल. सध्या कोविड प्रतिबंधांमुळे मर्यादित प्रमाणात उपस्थिती असेल.
M.Chopade/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 170
मंत्रिमंडळ
केंद्र सरकारच्या कर्मचार्यांना महागाई भत्त्याचा अतिरिक्त हप्ता आणि पेन्शनधारकांना महागाई सवलत द्यायला मंत्रिमंडळाची मंजुरी; संबंधितांना 01.07.2022 पासून देय रकमेचा लाभ मिळणार
नवी दिल्ली, 28 सप्टेंबर 2022
पंतप्रधान नरेंद्र मोदी यांच्या अध्यक्षतेखालच्या केंद्रीय मंत्रिमंडळाने केंद्र सरकारचे कर्मचारी आणि निवृत्तीवेतनधारकांना, जून, 2022 रोजी संपलेल्या कालावधीत अखिल भारतीय उपभोक्ता मूल्य निर्देशांकाच्या 12 महिन्यांच्या टक्केवारीतील सरासरी वृद्धीवर आधारित रकमेच्या 4% इतका महागाई भत्ता आणि महागाई सवलतीचा अतिरिक्त हप्ता 01.07.2022 पासून जारी करायला मान्यता दिली आहे.
केंद्रसरकारचे कर्मचारी आणि निवृत्ती वेतनधारक अनुक्रमे महागाई भत्ता आणि महागाई सवलतीच्या अधिक रकमेसाठी 01.07.2022 पासून पात्र ठरतील.
केंद्रसरकारच्या कर्मचाऱ्यांच्या महागाई भत्त्यात वाढ झाल्यामुळे पडणारा अतिरिक्त आर्थिक भार वर्षाला अंदाजे 6,591.36 कोटी रुपये तर आर्थिक वर्ष 2022-23 मध्ये  4,394.24 कोटी रुपये इतका असेल.
निवृत्तीवेतन धारकांच्या महागाई सवलतीत वाढ झाल्यामुळे पडणारा अतिरिक्त आर्थिक भार वर्षाला अंदाजे 6,261.20 कोटी रुपये; आणि आर्थिक वर्ष 2022-23  4,174.12 कोटी रुपये इतका असेल.
महागाई भत्ता आणि महागाई सवलतीमुळे सरकारी तिजोरीवर पडणारा अतिरिक्त आर्थिक भार वर्षाला अंदाजे 12,852.56 कोटी रुपये, तर आर्थिक वर्ष 2022-23 मध्ये  8,568.36 रुपये इतका असेल.S.Kane/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
माहिती आणि प्रसारण मंत्रालय
प्रसार भारतीने  नोंदवली प्रचंड मोठी डिजिटल वाढ
आकाशवाणी आणि दूरदर्शनचा पाकिस्तान दुसऱ्या क्रमांकाचा प्रेक्षक
प्रसार भारतीच्या दूरदर्शन आणि आकाशवाणीच्या डिजिटल वाहिन्यांनी 2020 साली 100% वाढ नोंदविली असून त्यात 1अब्ज इतकी दृश्यमानता आणि 6 अब्जांपेक्षा अधिक डिजिटल घड्याळी मिनिटांचा समावेश आहे.
2020 या सालाच्या दरम्यान न्यूज ऑन एअर या अँपची 2.5 दशलक्षांपेक्षा अधिक वापरकर्त्यांनी जोडणी घेतली आणि आणि लाईव्ह रेडिओ मार्फत 300 दशलक्षांपेक्षा अधिक वेळा पाहिले गेले असून लाईव्ह रेडिओ स्ट्रीमिंग लोकप्रिय असल्याचे आढळून आले आहे.
प्रसार भारतीच्या डीडी नॅशनल आणि डीडी न्यूज या वाहिन्यांसोबत ,मराठी बातम्यांची वाहिनी डीडी सह्याद्री आणि डीडी चंदना वरील कन्नड कार्यक्रम ,डीडी बांग्लावरील बंगाली भाषेतील बातम्या आणि डीडी सप्तगिरी वरील तेलगु भाषेतील कार्यक्रम या प्रसार भारतीच्या वाहिन्यांचा समावेश पहिल्या दहा वाहिन्यांमधे आहे.
डीडी स्पोर्ट्स आणि आकाशवाणी स्पोर्ट्स या वाहिन्यांनी आपल्या धावत्या समालोचनात्मक कार्यक्रमांद्वारे कायमचा  प्रेक्षकवर्ग तयार केला असून प्रसार भारती अर्काईव्ह्ज आणि डीडी किसान हे डिजिटल मंच पहिल्या दहा क्रमांकांत आहेत.
ईशान्येकडील बातम्यांसाठी महत्त्वाचा ईशान्येकडील मोठा डिजिटल प्रेक्षकवर्ग अधोरेखित झाला असून ,आँल इंडिया रेडिओची ईशान्य सेवा ही देखील पहिल्या दहा क्रमांकात आहे आणि त्यांनी एक लाखांचा मैलाचा दगड पार केला आहे.
विशेष म्हणजे डीडी आणि एआयआरच्या कार्यक्रमांसाठी स्वदेशी प्रेक्षकांनंतर, पाकिस्तान दुसऱ्या क्रमांकाचा डिजिटल प्रेक्षक म्हणून नोंदविला गेला आहे त्या नंतर अमेरिकेचा क्रमांक लागतो.
2020 सालातील डिजिटल व्हिडिओंमधे सर्वाधिक लोकप्रियता पंतप्रधानांनी विद्यार्थ्यांशी केलेला संवाद, प्रजासत्ताक दिनाच्या दिवशीची कवायत आणि डीडी नॅशनलच्या 1970 सालच्या जुन्या कार्यक्रमातील शकुंतला देवी यांचा एक दुर्मिळ व्हिडिओ, या कार्यक्रमांना लाभली आहे.
2020 साली प्रसार भारतीने समग्र संस्कृत भाषेतील कार्यक्रमांना समर्पित अशा एका यू ट्यूब चॅनेलला आरंभ केला,ज्यात डीडी आणि रेडिओने तयार केलेल्या संस्कृत भाषेतील कार्यक्रम संपूर्ण देशभरातील डीडी वाहिन्यांवर अपलोड करण्यात आले,जेणेकरून सर्व दर्शकांना त्याचा लाभ सहजपणे घेता यावा.
मन की बात ला समर्पित असलेले यू ट्यूब चॅनेल आणि ट्विटर हँडल यात 2020 साली झपाट्याने वाढ झाली असून, मन की बात ट्वीटर हँडलचे 67,000 फाॅलोअर्स आहेत. यू ट्यूब चॅनेलवर मन की बातचे विविध एपिसोड वेगवेगळ्या प्रादेशिक भाषांत उपलब्ध आहे.
डीडी, एआयआरवर विविध भारतीय भाषांतील 1500 नभोनाट्य उपलब्ध असून ती डिजीटाईझ करुन आपल्या यू ट्यूब चॅनेलवर अपलोड केली जात आहेत.
हजारो तासांच्या शैक्षणिक कार्यक्रमांची सामुग्री आणि दूरदर्शन वर्ग विविध भारतीय भाषांमधून आपल्या यू ट्यूब चॅनेलवर उपलब्ध आहे.
दुर्मिळ आणि ऐतिहासिक मूल्य असलेली अर्काईव्हल सामुग्री डीडी एअरवर उपलब्ध आहे आणि ती प्रसार भारती अर्काईव्हल यू ट्यूब चॅनेलवर डिजीटाईझ करुन अपलोड करण्यात येत आहे. देशभरातील विविध डीडी आणि आकाशवाणीच्या स्थानकांवर उपलब्ध असलेल्या सांगितीक, सांस्कृतिक, राजनैतिक अशा कार्यक्रमांच्या हजारो ध्वनिफिती एकत्र करण्याचे कार्य करण्यासाठी एक समर्पित चमू जनहितार्थ काम करत आहे.अशाप्रकारे ही सामुग्री शैक्षणिक आणि संशोधनात्मक कामासाठी सार्वजनिकरीत्या उपलब्ध केली जात आहे.
पंतप्रधान कार्यालय
नागा संस्कृती म्हणजेच गतीशीलता, शौर्य आणि निसर्गाप्रति आदर असल्याचे पंतप्रधानांचे प्रतिपादन
नवी दिल्ली, 6 एप्रिल 2023
नागालँड सरकारमधील सार्वजनिक आरोग्य आणि अभियांत्रिकी विभाग  आणि सहकार मंत्री जेकब झिमोमी यांच्या ट्विटला उत्तर देताना पंतप्रधान म्हणाले, “G20 च्या एका कार्यक्रमादरम्यान प्रदर्शित करण्यात आलेल्या नागा संस्कृतीच्या नेत्रदीपक सादरीकरणाबद्दलचे चांगले ट्विट. नागा संस्कृती म्हणजेच चैतन्यदायी, शौर्य आणि निसर्गाप्रति आदर.”
जेकब झिमोमी यांनी, आपल्या ट्विट थ्रेड मध्ये नागालँड मध्ये कोहिमा इथे G-20 साठी आलेल्या सर्व प्रतिनिधींचे मनापासून स्वागत केले आहे.
नागा बंधू-भगिनींनी सादर केलेल्या जोशपूर्ण पारंपरिक नागा नृत्याने प्रतिनिधींचे स्वागत करण्यात आले, असेही त्यांनी म्हटले आहे.
पंतप्रधानांनी केलेले ट्वीट;S.Thakur/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
निती आयोग
भारतीय वाहतूक क्षेत्राला कार्बनमुक्त करण्यासाठी हरित वित्तपुरवठा महत्त्वाचा आहे
शाश्वत वाहतूक व्यवस्थेला अधिक गती देण्यासाठी सक्षम वित्त पुरवठा पर्याय निश्चित करण्याच्या उद्देशाने नीती आयोग आणि डब्ल्यूआरआय संस्था यांनी संयुक्तपणे सल्लागार कार्यशाळेचे केले आयोजन
नवी दिल्ली, 22 फेब्रुवारी 2022
आशियासाठीचा एनडीसी-वाहतूक उपक्रमाचा  भाग म्हणून नीती आयोग आणि डब्ल्यूआरआय अर्थात जागतिक साधनसंपत्ती संस्था यांनी आभासी पद्धतीने आज ‘वाहतूक क्षेत्राला कार्बनमुक्त करण्यासाठी हरित वित्तपुरवठा’ या विषयावरील सल्लामसलत कार्यशाळेचे आयोजन केले.
या कार्यशाळेला विविध केंद्रीय मंत्रालयांतील मान्यवर, एनडीसी-टीआयए प्रकल्पाचे भागीदार, भारतीय बँकांचे प्रतिनिधी, आंतरराष्ट्रीय वित्तपुरवठा संस्था आणि खासगी क्षेत्रातील कंपन्या तसेच वाहतूक आणि वित्तपुरवठा क्षेत्रातील अनेक भागधारक आणि तज्ञ या कार्यशाळेला उपस्थित होते.
नीती आयोगाचे अध्यक्ष अमिताभ कांत यांनी बीजभाषण केले तर जर्मनीच्या आर्थिक तसेच जागतिक व्यवहार विभागाचे प्रमुख आणि मंत्री स्टीफन कोच यांनी विशेष भाषण केले.
आपल्या बीजभाषणात नीती आयोगाचे अध्यक्ष अमिताभ कांत म्हणाले की, भारतात वाहतूक क्षेत्र अधिक पर्यावरणस्नेही करण्याच्या प्रयत्नांना गती देण्यासाठी आपल्याला अशा वित्तीय साधनांची अधिकाधिक आवश्यकता आहे. म्हणूनच आपण राज्यांतील, देशातील आणि आंतरराष्ट्रीय पातळीवरील अर्थपुरवठा करणाऱ्या संस्था, उत्पादक आणि संचालक यांना एकाच मंचावर आणण्याची गरज आहे. सार्वत्रिकपणे लागू होणाऱ्या, स्वीकारार्ह आणि सगळ्यात महत्त्वाचे म्हणजे टिकाऊ अशा वित्तपुरवठा यंत्रणेचा आपण शोध घेणे आवश्यक आहे. आपण खासगी क्षेत्रातील गुंतवणुकीचा लाभ घेऊन तसेच आपल्या शहरांमध्ये सार्वजनिक वाहतूक व्यवस्थेचा कणा असलेल्या ई-बस सेवेसाठी अर्थपुरवठ्याचे पर्याय शोधून सामायिक वाहतूक व्यवस्थेची जोपासना केली पाहिजे. आपल्या नागरिकांच्या गरजा आणि आकांक्षा यांच्यात समतोल साधणे, संपर्कव्यवस्था सुधारून जीवनमान आणि उत्पादकता यांच्यात सुधारणा घडवून आणणे, माल वाहतुकीचा खर्च कमी करणे,स्वच्छ वाहतूक व्यवस्थेला गती देण्यासोबतच हवामान केन्द्रीत आणि केवळ पर्यावरणाच्या दृष्टीकोनातूनच नव्हे तर आर्थिक दृष्टीकोनातून देखील शाश्वत असा मार्ग निवडणे हे आपले व्यापक उद्दिष्ट आहे. हरित वित्तपुरवठा इलेक्ट्रिक वाहनांसाठी कमी व्याजदरातील कर्जपुरवठा शक्य करेल.
डॉ.स्टीफन कोच म्हणाले, “वाहतूक व्यवस्थेच्या विद्युतीकरणासाठी भारताला एका मजबूत आराखड्याची गरज आहे. यामध्ये वित्तपुरवठ्याची भूमिका अत्यंत महत्त्वाची आहे. विविध भागधारकांच्या संयुक्त सहकार्यातून भांडवलाचे चलनीकरण शक्य आहे. एनडीसी-टीआयए हा उपक्रम ‘वाहतूक क्षेत्राला कार्बनमुक्त करण्यासाठी वित्तपुरवठा’ या संकल्पनेसह विविध संकल्पनांशी संबंधित ज्ञानाचे आणि माहितीचे आदानप्रदान करण्यासाठी विस्तारित क्षेत्रांतील सहभागींना एकत्र आणतो.”
एनडीसी-टीआयए हा भारत, चीन आणि व्हिएतनाम यांच्या सात संस्थांचा सहभाग असलेला आणि संबंधित देशांतील वाहतूक क्षेत्राला कार्बनमुक्त करण्यासाठी समावेशक दृष्टीकोनाला प्रोत्साहन देणारा संयुक्त कार्यक्रम आहे. हा प्रकल्प आंतरराष्ट्रीय हवामानविषयक उपक्रमाचा भाग आहे. पर्यावरणविषयक फेडरल मंत्रालय, निसर्ग संवर्धन आणि अणुसंबंधी सुरक्षा या संस्था जर्मनीच्या बुंडेस्टॅगने स्वीकारलेल्या निर्णयाच्या आधारावर या प्रकल्पाला पाठींबा देतात.
या प्रकल्पाच्या भारतातील अंमलबजावणीसाठी नीती आयोग या संस्थेवर अंमलबजावणी भागीदाराची भूमिका निभावण्याची जबाबदारी देण्यात आली आहे.S.Patil/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 204
पंतप्रधान कार्यालय
भारत-सेशल्स उच्च स्तरीय व्हर्च्युअल कार्यक्रम 
नवी दिल्ली, 7 एप्रिल 2021
सेशेल्स येथे विविध भारतीय प्रकल्पांच्या उद्घाटनासाठी पंतप्रधान नरेंद्र मोदी 8 एप्रिल 2021 रोजी सेशल्सच्या राष्ट्रपतींसमवेत उच्च स्तरीय आभासी कार्यक्रमात सहभागी होतील.
उच्च स्तरीय व्हर्च्युअल कार्यक्रमात पुढील बाबींचा समावेश असेल- :
अ) सेशेल्समधील नवीन दंडाधिकारी न्यायालयाच्या इमारतीचे संयुक्तपणे ई-उद्घाटन;
ब) सेशल्स तटरक्षक दलाला वेगवान गस्त नौका सुपूर्द करणे ;
क) 1 मेगावॅट सौर उर्जा प्रकल्प हस्तांतरित करणे;
डी) 10 उच्च प्रभावाच्या सामुदायिक विकास प्रकल्पांचे  उद्घाटन.
सेशल्सची राजधानी व्हिक्टोरियामधील नवीन न्यायदंडाधिकारी न्यायालय इमारत हा अनुदानाच्या सहाय्याने बांधलेला सेशेल्समधील भारताचा पहिला सर्वात मोठा नागरी पायाभूत प्रकल्प आहे. ‘द मॅजिस्ट्रेट्स ’कोर्ट ही अत्याधुनिक इमारत आहे जी सेशल्सच्या न्यायालयीन प्रणालीची क्षमता मोठ्या प्रमाणात वाढवेल आणि सेशेल्सच्या लोकांना न्यायिक सेवा चांगल्याप्रकारे पोहोचवण्यात मदत करेल.
कोलकाता येथील मेसर्स जीआरएसई यांनी आधुनिक आणि पूर्णपणे सुसज्ज 50-m ची वेगवान गस्ती नौका भारतात तयार केली असून सेशल्सची समुद्री देखरेख क्षमता बळकट करण्यासाठी भारतीय अनुदान सहाय्याअंतर्गत भेट म्हणून दिली जाणार आहे
अनुदान सहाय्याअंतर्गत केंद्र सरकारकडून सेशल्समध्ये राबवण्यात येत असलेल्या ‘सौर पीव्ही डेमोक्रेटायझेशन प्रकल्पाचा भाग म्हणून सेशेल्सच्या रोमेनव्हिले बेटावर1 मेगावॅट क्षमतेचा सौरऊर्जा प्रकल्प पूर्ण झाला आहे.
आभासी कार्यक्रमात भारतीय उच्च आयुक्त कार्यालयाने स्थानिक संस्था, शैक्षणिक आणि व्यावसायिक संस्थांच्या सहकार्याने राबवलेल्या 10 उच्च प्रभावाच्या सामुदायिक विकास प्रकल्पांचे  हस्तांतरणही केले जाईल.
पंतप्रधानांच्या ‘सागर-प्रदेशातील सर्वांसाठी सुरक्षा आणि विकास ’ या संकल्पनेत सेशल्सचे मध्यवर्ती स्थान आहे. या प्रमुख प्रकल्पांच्या उद्घाटनातून सेशल्सच्या पायाभूत सुविधा, विकासात्मक आणि सुरक्षिततेच्या गरजा भागविण्यासाठी विश्वासू भागीदार म्हणून भारताची विशेष अधिकाराची आणि महत्वाची भूमिका दिसून येते आणि भारत आणि सेशल्समधील सखोल आणि मैत्रीपूर्ण संबंधांचा हा पुरावा आहे.
Jaydevi PS/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
श्रम आणि रोजगार मंत्रालय
निवृत्तीवेतन
नवी दिल्ली, 25 नोव्हेंबर 2019
भारत सरकारने असंघटित क्षेत्रातल्या कामगारांसाठी फेब्रुवारी 2019 मध्ये प्रधानमंत्री श्रमयोगी मानधन निवृत्तीवेतन योजना लागू केली आहे. याखेरीज भारत सरकारने मे 2015 मध्ये अटल पेन्शन योजना सुरु केली आहे.
केंद्रीय श्रम आणि रोजगार राज्यमंत्री  संतोष कुमार गंगवार यांनी आज लोकसभेत लेखी उत्तरात ही माहिती दिली.
G.Chippalkatti/S.Kakade/D.Rane
(Visitor Counter : 83
आरोग्य आणि कुटुंब कल्याण मंत्रालय
कोविड-19 संदर्भात अद्ययावत माहिती
नवी दिल्ली, 22 जुलै 2021
राष्ट्रव्यापी लसीकरण अभियानाअंतर्गत आतापर्यंत लसीच्या 41.78 कोटी मात्रा देण्यात आल्या.
देशात आतापर्यंत एकूण 3,04,29,339 कोरोनामुक्त
रुग्ण बरे होण्याचा सध्याचा दर 97.35%
गेल्या 24 तासात 38,652 रुग्ण कोरोनातून बरे झाले.
गेल्या 24 तासात देशात 41,383 नव्या रुग्णांची नोंद
देशात उपचाराधीन रुग्णांची संख्या 4,09,394
उपचाराधीन रुग्ण, एकूण रुग्णांच्या 1.31%
साप्ताहिक पॉझीटीव्हिटी दर 5% पेक्षा कमी, सध्या हा दर 2.12%
दैनंदिन पॉझीटीव्हिटी दर 2.41%, सलग 31 व्या दिवशी हा दर 3% पेक्षा कमी
चाचण्यांच्या क्षमतेत वाढ, एकूण 45.09 कोटी चाचण्या करण्यात आल्या.
Jaydevi PS/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 207
कृषी मंत्रालय
शेतकऱ्यांवर दाखल झालेले गुन्हे मागे घेण्याबाबत
नवी दिल्ली, 14 मार्च 2023
विविध राज्य सरकारे त्यांच्या राज्यांमधील कायदा आणि सुव्यवस्थेची स्थिती हाताळत असतात. फौजदारी खटले नोंदविण्याचे किंवा मागे घेण्याचे निर्णय ही तेच घेतात आणि त्याची तपशीलवार नोंद आणि जतन त्यांच्याकडेच केली जाते.
केंद्रीय कृषी आणि शेतकरी कल्याण मंत्री नरेंद्र सिंह तोमर यांनी आज लोकसभेत एका लेखी उत्तरात ही माहिती दिली.
Jaydevi PS/G.Deoda/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 78
आरोग्य आणि कुटुंब कल्याण मंत्रालय
कोविड-19 ताजी स्थिती
देशव्यापी कोविड प्रतिबंधक लसीकरण मोहीमेंतर्गत आतापर्यंत 206.21 कोटी लसीच्या मात्रा  देण्यात आल्या आहेत.
गेल्या 24 तासात, 29,58,617 लसीच्या मात्रा देण्यात आल्या.
भारतातील उपचाराधीन रूग्णांची संख्या सध्याच्या घडीला 1,34,933 इतकी आहे.
उपचाराधीन रूग्णांची टक्केवारी सध्या 0.31 टक्के इतकी आहे.
कोविडमुक्त होण्याचा दर सध्या 98.50 टक्के इतका आहे.
गेल्या 24 तासात, 18,558 रूग्ण कोविडमुक्त झाले असून एकूण कोविडमुक्त रूग्णांची संख्या 4,34,84,110 इतकी वाढली आहे.
गेल्या 24 तासात, 18,738 नव्या रूग्णांची नोंद झाली आहे.
दैनंदिन पॉझिटिव्हिटी दर 5.02 टक्के इतका आहे
साप्ताहिक पॉझिटिव्हिटी दर 4.63 टक्के इतका आहे.
आतापर्यंत एकूण 87.79 कोटी चाचण्या करण्यात आल्या असून गेल्या 24 तासात, 3,72,910 चाचण्या घेण्यात आल्या आहेत.
युवा व्यवहार आणि क्रीडा मंत्रालय
एप्रिल, 2020 ते जानेवारी, 2022 या कालावधीत 78 खेळाडू/माजी खेळाडू/प्रशिक्षक यांना 2 कोटी 54 लाख 03,910 रुपये आर्थिक साहाय्य जारी करण्यात आले: अनुराग ठाकूर
‘क्रीडापटूंसाठी पंडित दीनदयाळ उपाध्याय राष्ट्रीय कल्याण निधी’ योजनेद्वारे युवा व्यवहार आणि क्रीडा मंत्रालय राष्ट्रीय स्तरावरील क्रीडापटूंना दिले जाते आर्थिक सहाय्य
सरकार, 'क्रीडापटूंसाठी पंडित दीनदयाळ उपाध्याय राष्ट्रीय कल्याण निधी ' ही योजना राबवत आहे. उत्कृष्ट खेळाडू, ज्यांची हलाखीची परिस्थिती आहे, त्यांना ही योजना वैद्यकीय उपचार, क्रीडा उपकरणांची खरेदी, राष्ट्रीय आणि आंतरराष्ट्रीय स्पर्धांमध्ये सहभाग यासाठी योग्य आर्थिक सहाय्य पुरवते. हे निधी सहाय्य मागणीवर आधारित आहे आणि अर्जांच्या आधारे पात्र क्रीडापटूंना आर्थिक मदत प्रदान केली जाते. या योजनेंतर्गत, एप्रिल 2020 ते जानेवारी 2022 या कालावधीत 78 खेळाडू/माजी खेळाडू/प्रशिक्षकांना 2 कोटी 54 लाख 03,910 रुपये आर्थिक मदत जारी करण्यात आली आहे. ज्या खेळाडूंनी कोविड संबंधित समस्यांमुळे आर्थिक सहाय्य देण्याची विनंती केली आहे त्यांचाही यात समावेश आहे.
केंद्रीय युवा व्यवहार आणि क्रीडा मंत्री अनुराग ठाकूर यांनी आज राज्यसभेत एका लेखी उत्तरात ही माहिती दिली.
आयुष मंत्रालय
आयुष मंत्रालयाने “माय लाईफ- माय योगा” व्हिडीओ ब्लॉगिंग स्पर्धेच्या विजेत्यांची नावे घोषित केली
नवी दिल्ली, 14 जुलै 2020
'माय लाईफ-माय योगा' या व्हिडिओ ब्लॉगिंग स्पर्धेच्या विजेत्यांची नावे आज घोषित झाली. डिजिटल माध्यमावरील ही स्पर्धा आयुष मंत्रालय आणि 'इंडियन कौन्सिल फॉर कल्चरल रिलेशन्स'  यांच्या संयुक्त विद्यमाने जागतिक पातळीवर घेतली गेली. पंतप्रधान नरेन्द्र मोदी यांनी 6व्या आंतरराष्ट्रीय योग दिनाच्या निमित्ताने 31 मे 2020 रोजी स्पर्धेची घोषणा केली.
ही स्पर्धा सहा गटात घेतली गेली; महिला आणि पुरुष ह्या दोन गटात- व्यावसायिक, वरिष्ठ , युवा  असे तीन उपगट होते. भारतातून एकूण 35 हजार 141, तर इतर देशातून 2 हजार प्रवेशिका प्राप्त झाल्या. इतर देशातील प्रवेशिकांचे मुल्यमापन संबधित भारतीय मिशनने केले.
व्यावसायिक गटातील विजेते अश्वत्थ हेगडे  आणि रजनी गेहलोत . तर राजपाल सिंग आर्य आणि शैली प्रसाद हे वरिष्ठ गटात , तसेच प्रणय शर्मा आणि नव्या एस. एच. हे युवा  गटात प्रथम क्रमांकाचे विजेते ठरले आहेत.
भारतातून आलेल्या प्रवेशिकांचे मुल्यमापन 200 योगतज्ज्ञांकडून करण्यात आले, व त्यातून 160 व्हिडीओ निवडले गेले. सर्व गटातील या निवडक व्हिडिओ ब्लॉगचे मुल्यमापन 15 सभासद ज्युरींनी केले. या सभासद ज्युरींनी स्वतंत्रपणे दिलेल्या गुणांच्या सरासरी गुणांवरून विजेते ठरवण्यात आले. सर्वात जास्त सरासरी गुण मिळवलेले स्पर्धक विजेते ठरले.
विजेत्यांची नावेS.Pophale/V.Sahajrao/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 147
आरोग्य आणि कुटुंब कल्याण मंत्रालय
देशात एका दिवसात सर्वाधिक 51,706 रुग्ण बरे झाले
रुग्ण बरे होण्याचा दर विक्रमी 67.19 टक्क्यांवर
मृत्यू दरात आणखी घट होऊन तो 2.09 टक्के
नवी दिल्ली, 5 ऑगस्ट 2020
गेल्या 24 तासांत देशात एका दिवसात सर्वाधिक 51,706 रुग्ण बरे झाले आहेत. यामुळे रुग्ण बरे होण्याचा दर विक्रमी 67.19 टक्क्यांवर पोहचला आहे. आतापर्यंत एकूण 12,82,215 रुग्ण बरे झाले असून ही संख्या सक्रिय रुग्णांपेक्षा दुप्पट आहे.
रुग्ण बरे होण्याची संख्या सतत वाढत असल्यामुळे गेल्या 14 दिवसात रुग्ण बरे होण्याच्या प्रमाणात 63.8 टक्क्यांनी वाढ झाली आहे. केंद्राच्या “टेस्ट, ट्रॅक, ट्रिट” नीतीद्वारे सुरू असलेले कोविड - 19 प्रतिसाद आणि व्यवस्थापन यामुळे ही अपेक्षित सुधारणा दिसून येत आहे.
सार्वजनिक आणि खासगी क्षेत्रांच्या एकत्रित प्रयत्नांनी रुग्णालयाच्या पायाभूत सुविधांसह नमुन्यांची वाढती चाचणी यामुळे गेल्या 14 दिवसात रुग्ण बरे होण्याचा दर 63 टक्क्यांवरून 67 टक्क्यांपर्यंत वाढला आहे.
रुग्ण बरे होण्याच्या प्रमाणात सतत वाढ होत असल्यामुळे बरे झालेले रुग्ण आणि सक्रिय रुग्ण यातील तफावत 7 लाख इतकी झाली आहे. दररोज जास्तीत जास्त रुग्ण बरे होत असल्यामुळे सक्रिय रुग्णांची संख्या कमी होऊन 5,86,244  इतकी झाली असून हे रुग्ण वैद्यकीय उपचार घेत आहेत.
केंद्र आणि राज्य / केंद्रशासित प्रदेश सरकारच्या "टेस्ट, ट्रॅक, ट्रिट” धोरणाची एकत्रित अंमलबजावणी केल्याने सीएफआर अर्थात कोविड मृत्यू दर जागतिक परिस्थितीच्या तुलनेत कमी असून त्यात सातत्याने घट होत आहे. कोविड मृत्यू दर आज 2.09 टक्के इतका आहे.
कोविड19 संदर्भात कुठलीही अधिकृत आणि ताजी आकडेवारी/माहिती हवी असल्यास, तसेच काही मार्गदर्शक तत्वे अथवा सूचना बघायच्या असल्यास, कृपया खालील संकेतस्थळाला भेट द्यावी : https://www.mohfw.gov.in/.
तांत्रिक गोष्टींच्या माहितीसाठी संपर्क साधायचा असल्यास, या ईमेल आय डी वर साधावा: technicalquery.covid19[at]gov[dot]in आणि इतर शंका/समस्यांसाठी ईमेल आयडी- ncov2019[at]gov[dot]in
कोविड19 संदर्भात इतर माहितीसाठी दूरध्वनी क्रमांक : +91-11-23978046 किंवा 1075 . सर्व राज्ये आणि केंद्रशासित प्रदेशांच्या हेल्पलाईन्सची यादी सोबत जोडली आहे.
https://www.mohfw.gov.in/pdf/coronvavirushelplinenumber.pdf .G.Chippalkatti/S.Tupe/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
सामाजिक न्याय आणि सबलीकरण मंत्रालय
सामाजिक आणि आर्थिकदृष्ट्या मागास वर्गांसाठीचे आरक्षण
नवी दिल्ली, 27 जुलै 2021
सर्वोच्च न्यायालयाने 1992 सालच्या इंदिरा साहनी खटल्यात दिलेल्या निकालानुसार, एकूण आरक्षणाची मर्यादा 50 टक्यांच्या वर जाऊ शकत नाही. सध्या तरी सर्वोच्च न्यायालयाच्या या निर्णयापलीकडे जावून ही मर्यादा बदलण्याचा कुठलाही प्रस्ताव नाही, अशी माहिती, सामाजिक न्याय आणि सक्षमीकरण राज्यमंत्री प्रतिमा भौमिक यांनी आज लोकसभेत एका लिखित उत्तराद्वारे दिली.
Jaydevi PS/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 157